Alexandra Daddario

Alexandra Anna Daddario (lahir 16 Mac 1986) ialah seorang pelakon wanita Amerika Syarikat. Beliau mula dikenali dengan lakonan beliau sebagai Annabeth Chase di dalam siri filem Percy Jackson (2010–2013). Beliau juga melakonkan watak sebagai Paige di dalam Hall Pass (2011), Heather Miller di dalam Texas Chainsaw 3D (2013), Blake Gaines di dalam San Andreas (2015), Summer Quinn di dalam Baywatch (2017) dan Alexis Butler di dalam We Summon the Darkness (2019). Selain itu, beliau juga mempunyai peranan di dalam siri televisyen seperti White Collar, It's Always Sunny in Philadelphia, True Detective, New Girl dan American Horror Story: Hotel.

 Kehidupan awal 

Alexandra Anna Daddario dilahirkan di Bandar Raya New York pada 16 Mac 1986. Beliau merupakan anak sulung kepada Christina, seorang peguam dan Richard Daddario, seorang pendakwa raya dan bekas ketua unit anti keganasan Jabatan Polis Bandar Raya New York di bawah Datuk Bandar, Michael Bloomberg. Adik lelakinya, Matthew Daddario juga merupakan seorang pelakon. Beliau juga mempunyai seorang adik perempuan bernama Catharine. Datuk sebelah bapa beliau, Emilio Q. Daddario adalah seorang ahli Dewan Perwakilan Amerika Syarikat dari Parti Demokrat bagi negeri Connecticut dari tahun 1959 sehingga tahun 1971. Beliau berketurunan Itali, Hungary, Inggeris, Slovakia dan Ireland. Daddario dibesarkan di Upper East Side, Manhattan. Beliau menghadiri Sekolah Brearley dan Sekolah Kanak-Kanak Profesional. Daddario berkata beliau membuat keputusan untuk menjadi seorang pelakon ketika berumur sebelas tahun. Beliau menghadiri Kolej Marymount Manhattan. Beliau mempelajari teknik lakonan Meisner selama bertahun-tahun.

 Kerjaya 

Daddario membuat penampilan televisyen pertamanya ketika berumur 16 tahun dengan melakonkan watak Laurie Lewis di dalam All My Children. Peranan besar pertama beliau adalah sebagai Annabeth Chase di dalam filem pengembaraan fantasi tahun 2010, Percy Jackson & the Olympians: The Lightning Thief. Beliau juga melakonkan watak Kate Moreau di dalam siri televisyen USA Network, White Collar. Pada tahun 2011, beliau membintangi filem Hall Pass dan mempunyai peranan sebagai Rachel di dalam siri televisyen NBC, Parenthood.

Pada tahun 2012, beliau membintangi video muzik Imagine Dragons untuk lagu "Radioactive" dan mempunyai peranan di dalam satu episod sitkom FX, It's Always Sunny in Philadelphia sebagai Ruby Taft. Watak utama pertamanya selepas Percy Jackson adalah di dalam filem slasher, Texas Chainsaw 3D sebagai Heather Miller yang ditayangkan pada tahun 2013. Juga pada tahun 2013, Daddario menyambung wataknya sebagai Annabeth Chase di dalam filem Percy Jackson: Sea of Monsters. Beliau kemudiannya muncul di dalam filem romantik komedi seram, Burying the Ex bersama-sama Anton Yelchin dan Ashley Greene. 

Pada tahun 2014, Daddario mempunyai peranan singkat di dalam musim pertama siri HBO, True Detective. Beliau muncul dalam empat episod sebagai Lisa Tragnetti. Pada tahun berikutnya, Daddario mempunyai peranan utama sebagai Blake Gaines di dalam filem bencana, San Andreas (2015) bersama-sama Dwayne Johnson. Juga pada tahun 2015, Daddario membuat penampilan kameo di dalam siri komedi Fox, The Last Man on Earth, Pada tahun yang sama, beliau mempunyai peranan di dalam musim kelima siri antologi FX, American Horror Story sebagai Natacha Rambova.

Pada tahun 2016, Daddario mempunyai peranan sokongan di dalam filem Nicholas Sparks, The Choice, diarahkan oleh Ross Katz. Daddario kemudiannya membintangi sebagai salah seorang watak utama di dalam filem adaptasi Baywatch (2017). Beliau melakonkan watak Summer Quinn yang dilakonkan oleh Nicole Eggert di dalam siri televisyen asal. Pada tahun yang sama, Daddario melakonkan watak Kate Jeffries di dalam filem The Layover (2017) yang diarahkan oleh William H. Macy.

Pada tahun 2018, beliau muncul di dalam video muzik lagu "Wait" oleh Maroon 5 dan membintangi sebagai Avery Martin di dalam filem romantik komedi, When We First Met. Daddario juga muncul sebagai penyelam skuba di dalam filem Rampage tetapi babaknya dipotong di dalam filem. Daddario membintangi sebagai Constance Blackwood di dalam We Have Always Lived in the Castle, sebuah filem adaptasi dari novel karya Shirley Jackson dengan tajuk yang sama. Daddario turut membintangi di dalam filem Night Hunter.

 Filemografi 

 Filem 
 Tahun Tajuk Peranan Nota 2005 The Squid and the Whale Wanita cantik 2006 Pitch Alex Filem pendek  2006 The Hottest State Kim 2007 The Babysitters Barbara Yates 2007 The Attic Ava Strauss 2010 Percy Jackson & the Olympians: The Lightning Thief Annabeth Chase 2010 Bereavement Allison Miller 2011 Hall Pass Paige 2013 Texas Chainsaw 3D Heather Miller 2013 Percy Jackson: Sea of Monsters Annabeth Chase 2013 Life in Text Haley Greene Filem pendek  2014 Burying the Ex Olivia 2015 San Andreas Blake Gaines 2015 Faces Without Eyes Iris  Filem pendek  2016 The Choice Monica 2016 Baked in Brooklyn Kate Winston 2017 Baywatch Summer Quinn 2017 The House Corsica  2017 The Layover Kate Jeffries 2018 When We First Met Avery Martin  2018 Rampage Penyelam skuba  Babak dipotong sahaja  2018 We Have Always Lived in the Castle Constance Blackwood  2018 Nomis Rachel 

 Televisyen 
 Tahun Tajuk Peranan Nota2002–03All My ChildrenLaurie Lewis43 episod2004Law & OrderFeliciaEpisod: "Enemy"2006Law & OrderSamantha BeresfordEpisod: "Release"2006ConvictionVanessaEpisod: "Pilot"2006Wanita lain Episod: "Johnny Cakes"2009DamagesLily ArsenaultEpisod: "I Lied, Too"2009Life on MarsEmily "Rocket Girl" WyattEpisod: "Let All the Children Boogie"2009Nurse JackieWanita muda Episod: "Pilot"2009Law & Order: Criminal IntentLisa WellesleyEpisod: "Salome in Manhattan"2009–11White CollarKate MoreauPeranan berulang, 11 episod2011–12ParenthoodRachel5 episod2012It's Always Sunny in PhiladelphiaRuby TaftEpisod: "Charlie and Dee Find Love"2013Chelsea LatelyDiri sendiriEpisod: "Alexandra Daddario"2014True DetectiveLisa Tragnetti4 episod2014New GirlMichelle2 episod2014MarriedElla Episod: "Pilot"2015The Last Man on EarthVictoria Episod: "Alive in Tucson" 2015 American Horror Story: Hotel Natacha Rambova 3 episod 2016 Workaholics Donna Episod: "Save the Cat" 2016 Robot Chicken Theresa Johnson/Lena Episod: "Joel Hurwitz Returns"

 Web 
 Tahun  Tajuk  Peranan  Nota 2009–10 Odd Jobs Cassie Stetner 3 episod 2017 Do You Want to See a Dead Body? Diri sendiri Episod: "A Body and a Plane"

 Video muzik 
 Tahun  Artis  Tajuk 2012 "Radioactive" Imagine Dragons 2017 "Judy French"  White Reaper 2018 "Wait" Maroon 5

 Permainan video 
 Tahun  Tajuk  Peranan  Nota 2015 Battlefield Hardline Dune Alpert Suara dan tangkapan gerakan 2016 Marvel Avengers Academy Janet van Dyne / The Wasp Suara

 Rujukan 

 Pautan luar 





Kategori:Kelahiran 1986
Kategori:Orang hidup
Kategori:Itali Amerika
Kategori:Pelakon wanita Amerika Syarikat
Kategori:Pelakon kanak-kanak Amerika Syarikat
Kategori:Pelakon filem Amerika Syarikat
Kategori:Pelakon televisyen Amerika Syarikat